เนื่องด้วยได้โปรจากใน facebook เป็นบุฟเฟ่อาหารกลางวันจันทร์-เสาร์ ในราคา 399 เลยจองพาแม่ไปลองทานในวันแม่ค่ะ พนักงานบริการดีค่ะ แต่รู้สึกวันที่ไปความหลากหลายของอาหารน้อยไปหน่อยค่ะ เราเริ่มจากสั่งหมูกรอบหมูแดงเป็ดย่างรวมจานเดียวกัน หมูกรอบๆมากค่ะแต่มันเยอัไปหน่อย หมูแดงเนื้อนุ่มดี แต่เป็ดเราเฉยๆอะค่ะ มาลองสั่งคาโบนาล่าอร่อยใช้ได้ค่ะเข้มข้นดี ส่วนสะเต็กหมูเนื้อแข็งมากค่ะ สเต็กเนื้อพอใช้ได้ แกงเขียวหวานไก่อร่อยดีค่ะ เกี๊ยวน้ำก็อร่อยน้ำซุปรสชาติดีค่ะ ส่วนซูชิก็มาตรฐานบุฟเฟ่อะค่ะ กระเพาะปลาอร่อยดีค่ะกระเพาะใหญ่ดี ส่วนพวกยำของไทยรสอ่อนไปหน่อยค่ะคิดว่าคงทำเผื่อลูกค้าต่างชาติ พิซซ่าก็รสชาติโอเคค่ะ ถ้าไปหลายคนทานทั้งถาดได้สั่งเชฟทำเฉพาะหน้าได้นะคะ ส่วนหน้ามาตรฐานเชฟจะทำไว้แล้วค่ะ ส่วนจิ่มซำขนมจีบเราว่าไม่ค่อยอร่อยค่ะ แต่ซี่โครงหมูนึ่งเต้าซี่เราว่าเปื่อยดีรสชาติโอเคค่ะ เราว่าถ้าอยากทานอาหารทะเลและอาหารที่หลากหลายมาวันอาทิตย์น่าจะดีกว่าค่ะ อ้อลืมขนมหวานไปเลย ที่นี่มีเค้กหลายชนิดให้เลือกค่ะ ทั้งชาเขียว ชอคโกแลต วนิลา พุดดิ้ง เยลลี่ ขนมไทยก็มีค่ะ วันที่ไปมีกล้วยบวชชี เค้กชาเขียว กับเค้กวนิลาหน้าผลไม้อร่อยดีค่ะ นอกนั้นกลางๆค่ะ ของหวานยังไม่หมดนะมีไอศครีมด้วนค่ะวันที่ไปมี ชาเขียวกับมะม่วง เราทานแต่ชาเขียวอร่อยดีค่ะ เติม topping ได้ตามใจชอบ มีทั้งอัลม่อน ลูกเกต ช็อคโกแล็ตชิบ ซอสช็อกโกแล็ต สตอเบอร์รี่ เนยถั่ว โดยรวมคุณภาพอาหารก็กลางๆค่ะ ถ้ามีโอกาสอยากไปลองบุฟเฟ่วันอาทิตย์เหมือนกัน แล้วจะมา update นะคะ วันที่ไปทางห้องอาหารมีเค้กพิเศษให้คุณแม่ด้วยค่ะ ชื่อเค้กต้มยำ ก็แปลกๆดีเค้กออกเค็มๆเผ็ดๆมีรสหวานนิดหน่อยแปลกดีค่ะ ใครอยากลองตอนนี้ห้องอาหารมีโปรลด 50% อยู่นะคะลองดูได้ที่ facebook ของโรงแรมค่ะ